Tegniese ontleding: Capitec oorverkoop
Die bekende Suid-Afrikaanse kleinhandelbank Capitec se wesensverdienste per aandeel het in die ses maande tot einde Augustus verlede jaar met 20% toegeneem. Boer Damian op ‘Kwêla’: ‘Moeilik om te sien hoe kerk gays aanval’ | Netwerk24
Deur Ané Van Zyl 03 November 2019 19:00
Boer Damian op die ‘Kwêla’-bank.Foto: Verskaf
In Sondagaand se episode van Kwêla op kykNET maak boer Damian van Boer soek ’n vrou sy hart oop oor sy geloof en sy pad in die werklikheidsprogram tot dusver.
“Dit is partykeer nog vir my moeilik om te sien hoe mense, veral uit die kerk, gay mense aanval,” sê hy in gesprek met Hannes van Wyk, Kwêla-aanbieder.
“Ek hoop om mense te kan help om die twee te versoen, want op die ou einde gaan dit net oor liefde,” sê hy.
“Ek vra niemand se goedkeuring vir my lewe nie, maar om net ’n bietjie meer liefde vir jou naaste te hê, net ’n bietjie meer aanvaarding, sal jou wys dat daar eintlik ’n baie mooi lewe vorentoe kan wees.”
Damian vra mense om ander net ’n plekkie in die son te gun.
“Nie almal is al daar om gay mense te aanvaar nie, en ek dink baie mense loop nog met die persepsie dat gay mense op ’n sekere manier moet lyk,” sê Damian.
“Ek dink noudat hulle agterkom normale ouens is ook gay, was dit ’n bietjie van ’n skok.”
Damian sê hy het baie ondersteunende familie en vriende, maar hulle raak ontsteld wanneer mense negatiewe, afbrekende kommentaar lewer.
“My familie ken my, en hulle weet wie ek is, en vir hulle is dit ook sleg om te sien hoe mense dit hanteer. So ek kan sê ek het baie nader aan my vriende en familie geword omdat hulle die pad saam met my loop.”
Die aanbieder Hannes van Wyk gesels met boer Damian.Foto: Verskaf
Hy het net ingeskryf vir Boer soek ’n vrou om liefde te vind, sê hy.
Damian vertel dat hy ’n baie groot liefde vir musiek het, en Sondae in die kerk speel hy orrel. In een van die eerste episodes van Boer soek ’n vrou speel hy trekklavier en hy en Leah, die program se aanbieder, sing saam.
“My ouers het ’n klavier gekoop, eintlik vir my susters, want ek het oorspronklik tromme gespeel.
“Nou speel ek klavier, orrel, tromme – eintlik enige ding.”
Behalwe musiek, is geloof vir hom baie belangrik, sê hy.
Boer soek ’n vrou word Donderdae om 20:00 op kykNET uitgesaai.
Kyk ál die vorige reekse van Boer soek ’n vrou op Showmax.